ตอนมีเพศสัมพันธ์ป้องกันทุกครั้ง ก่อนประจำเดือน ได้มีเพศสัมพันธ์และมีการสอดใส่โดยใช้นิ้วจนเสร็จ แล้วมีเลือดเมนส์ออกมาเยอะครั้งเดียว แล้วก็ไม่มีเมนส์มาอีกเลย พอวันถึงเมนส์มา ปวดท้องน้อยแต่เมนส์ยังไม่มา เป็นโรคอะไรมั้ยคะ
สวัสดีค่ะ การมีเพศสัมพันธ์โดยใช้ถุงยางอนามัยป้องกัน จะมีโอกาสตั้งครรภ์ได้ประมาณ 2%-18%ส่วนการใช้นิ้วสอดใส่เข้าสู่ช่องคลอด ไม่ได้ทำให้เกิดการตั้งครรภ์ได้ ส่วนเลือดที่ออกมา อาจเกิดจากการบาดเจ็บของเยื่อบุช่องคลอดจากการใช้นิ้วได้ค่ะและเมื่อถึงวันที่ที่ประจำเดือนควรจะมา หากไม่มา ก็ควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนมาช้า ก็อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ